# REPUBLIKA HRVATSKA

# Zadarska županija

# Osnovna škola „Valentin Klarin“ Preko

# Preko, 1. travnja 2025. godine

KLASA: 007-05/25-01/1

UR BROJ: 2198-1-43-25-5

# ZAPISNIK S 2. SASTANKA ŠKOLSKOG SIGURNOSNOG TIMA

Preko, 1. travnja 2025.

Vrijeme: 13:30 sati

Mjesto: Osnovna škola “Valentin Klarin”, učionica Hrvatskog jezika

## Prisutni:

**- Prisutni članovi školskog sigurnosnog tima:**

* Linda Kolega Babajko, v.d. ravnateljica
* Petra Hrvatin Guardiol, pedagoginja
* Sofija Kralj, učiteljica razredne nastave, Područni odjel Ugljan
* Ankica Grbas, učiteljica razredne nastave, Područni odjel Lukoran
* Daniela Mandić, učiteljica razredne nastave, Područni odjel Sutomišćica
* Milena Ćurko, učiteljica razredne nastave, Područni odjel Poljana
* Ivona Hromin, učiteljica razredne nastave, Područni odjel Kukljica
* Marija Bobić-Vlajnić, učiteljica razredne nastave, Područna škola Kali
* Marija Perin, učiteljica matematike

## Dnevni red:

1. Verifikacija zapisnika s 1. Sastanka Sigurnosnog tima
2. Prijedlog Procjene postojećeg stanja i analize rizika u Osnovnoj školi ,,Valentin Klarin,, i svim područnim školama i odjelima
3. Razno

## Tijek sastanka:

Sastanak je otvorila Linda Kolega Babajko, v.d. ravnateljica škole koja je pozdravila prisutne.

**Točka 1: Verifikacija zapisnika s 1. Sastanka Sigurnosnog tima**

Verifikacija zapisnika s 1. sastanka Sigurnosnog tima jednoglasno je prihvaćena od svih članova.

**Točka 2:** **Prijedlog Procjene postojećeg stanja i analize rizika u Osnovnoj školi ,,Valentin Klarin,, i svim područnim školama i odjelima**

Ravnateljica je iznijela Prijedlog Procjene postojećeg stanja i analize rizika u matičnoj školi u Preku, Područnoj školi Kali te Područnim odjelima: Ugljan, Lukoran, Sutomišćica, Poljana i Kukljica. Temeljem ove Procjene izradit će se Plan sigurnosti Škole i Interni protokol o postupanju u slučaju nastanka kriznih situacija u Školi.

U svim školskim objektima nema učestalih incidenata nasilnog ponašanja učenika, roditelja ni djelatnika. Nema zabilježenih vanjskih prijetnji. Vrijeme reakcije hitnih službi (prosječno 20 minuta) ostaje jedan od ključnih sigurnosnih izazova, osobito u kriznim situacijama. Škola je uspostavila Interni protokol postupanja u slučaju kriznih situacija, kojim su definirane uloge djelatnika i postupanje u slučaju evakuacije. Školsko osoblje je educirano za pružanje prve pomoći.

**Točka 3: Razno**

Postavljanje video nadzora i alarma u svim školama te adekvatnih brava u školama u Kalima, Poljani i Sutomišćici.

**Zaključak:**

Na temelju provedene analize sigurnosnog stanja u matičnoj školi Preko te područnim školama u Kalima, Kukljici, Ugljanu, Poljani i Sutomišćici, utvrđeno je da se Osnovna škola "Valentin Klarin" Preko trenutno ne suočava s visokom razinom sigurnosnih prijetnji, ali pojedini čimbenici zahtijevaju kontinuiranu pažnju i unaprjeđenje zaštitnih mjera. Nastavit će se implementacija sigurnosnih mjera predviđenih planom, redovito će se provoditi i evidentirati vježbe evakuacije i spašavanja, unaprijeđivati fizičke sigurnosne mjere (brave, ograde, nadzor), formalizirati sustav prijave sumnjivih i kriznih situacija, te ojačati suradnja s policijom i drugim sigurnosnim tijelima. Uspostavljeni protokoli i dosad poduzete mjere predstavljaju dobar temelj za očuvanje sigurnosti učenika i djelatnika, a redovitim praćenjem i ažuriranjem sigurnosnog sustava Škola može i dalje djelovati kao sigurno, stabilno i poticajno okruženje za odgoj i obrazovanje.

Sastanak je završio u 14:15.

Zapisnik sastavila:

Ivona Hromin, učiteljica razredne nastave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_